गुरुद्वारा रकाब गंज साहिब
गुरुद्वारा रकाब गंज साहिब नई दिल्ली में स्थित एक ऐतिहासिक गुरुद्वारा है। यह संसद भवन के निकट स्थित है। इसका निर्माण 1783 में किया गया था। जिस स्थान पर ९वें गुरु गुरु तेग बहादुर सिंह का दाह संस्कार हुआ था, उसी पर यह गुरुद्वारा निर्मित है। वर्तमान समय में दिल्ली सिख गुरुद्वारा प्रबंधक समिति का कामकाज इसी गुरुद्वारे से होता है। यह गुरुद्वारा सिखों के 9वे गुरु, गुरु तेग बहादुर को समर्पित है। नौवें सिख गुरु तेग बहादुर का मुगल सम्राट औरंगजेब के आदेश पर २४ नवंबर १६७५ को दिल्ली में शीश (सिर) काट दिया गया था। हालाँकि इससे पहले कि उनके शरीर को सार्वजनिक दृश्य के सामने लाया जा सके, उसे उनके एक शिष्य लखी शाह वंजारा द्वारा अंधेरे की आड़ में धड़ को चुरा लिया गया, उन्होंने गुरु के शरीर का अंतिम संस्कार करने के लिए अपने घर को जला दिया; आज इसी स्थान पर गुरुद्वारा रकाब गंज साहिब स्थित है।